
บทคัดย่อ
[bookmark: OLE_LINK5][bookmark: OLE_LINK6][bookmark: OLE_LINK9][bookmark: OLE_LINK7][bookmark: OLE_LINK8]	โครงงานนี้มีวัตถุประสงค์เพื่อพัฒนาและประเมินประสิทธิภาพของตำรับเจลไวต่ออุณหภูมิที่ผสมสารสกัดยูจีนอลจากกานพลูในการยับยั้งเชื้อรา โดยทำการสกัดน้ำมันกานพลูด้วยวิธีการกลั่นด้วยไอน้ำและวิเคราะห์องค์ประกอบทางเคมีด้วยเทคนิค GC-MS เพื่อยืนยันปริมาณสารยูจีนอลที่เป็นสารสำคัญ จากนั้นนำสารสกัดที่ได้มาทดสอบหาความเข้มข้นต่ำสุดที่สามารถยับยั้งการเจริญด้วยวิธี Disk Diffusion จากนั้นนำสารสกัดมาพัฒนาเป็นตำรับเจลไวต่ออุณหภูมิ พร้อมทั้งตรวจสอบคุณสมบัติทางกายภาพ เคมี และสมบัติความหนืดตามอุณหภูมิ
	ผลการศึกษาพบว่าสารสกัดกานพลูมีองค์ประกอบหลักเป็นสารยูจีนอลสูงถึง 78.17% และเมื่อทดสอบประสิทธิภาพการยับยั้งเชื้อรา พบว่าสารสกัดที่ความเข้มข้น 250 µg/ml ให้ผลดีที่สุด โดยมีค่าเฉลี่ยการเจริญของเชื้อราเพียง 0.03516 mm และให้บริเวณยับยั้งเชื้อราเฉลี่ย 7.68 mm ซึ่งสูงกว่าชุดควบคุมบวกที่มีค่า 7.29 mm และสูงกว่าชุดควบคุมลบที่มีค่า 6.34 mm แสดงให้เห็นถึงประสิทธิภาพของสารสกัดยูจีนอลในการยับยั้งการเจริญของเชื้อราอย่างชัดเจน สำหรับตำรับเจล พบว่าสูตรความเข้มข้น 1.5% w/w มีความเหมาะสมที่สุด เนื่องจากเนื้อเจลใส ไม่ตกตะกอน และมีค่า pH อยู่ในช่วงปลอดภัยต่อผิวหนัง อีกทั้งเมื่ออยู่ในรูปแบบเจลยังสามารถเพิ่มประสิทธิภาพการยับยั้งเชื้อราได้ดียิ่งขึ้น โดยให้ขนาดบริเวณยับยั้งเชื้อราเฉลี่ย 8.07 mm สูงกว่าชุดควบคุมบวกและชุดควบคุมลบที่มีค่า 6.76 และ 5.50 mm ตามลำดับ นอกจากนี้ตำรับเจลดังกล่าวยังแสดงคุณสมบัติเป็นเจลไวต่ออุณหภูมิอย่างเด่นชัด โดยเมื่ออุณหภูมิเพิ่มขึ้นจาก 5 เป็น 15°C ค่าสัมประสิทธิ์ความหนืดเพิ่มขึ้นจาก 1.420 x 10-3 เป็น 2.942 x 10-3 Pas แสดงถึงความสามารถในการเปลี่ยนแปลงความหนืดตามอุณหภูมิได้อย่างมีประสิทธิภาพ สรุปได้ว่า ตำรับเจลไวต่ออุณหภูมิที่พัฒนาขึ้นมีประสิทธิภาพสูงในการยับยั้งเชื้อรา และมีสมบัติทางจลนศาสตร์ที่เหมาะสมในการยึดเกาะผิวหนังเพื่อควบคุมการปลดปล่อยสารออกฤทธิ์ได้อย่างยาวนาน ซึ่งสามารถนำไปต่อยอดใช้ประโยชน์จริงได้ในอนาคต

คำอธิบายที่สร้างโดยอัตโนมัติ]

บทนำ
	ปัญหาการปนเปื้อนและการดื้อยาของเชื้อราส่งผลกระทบอย่างรุนแรงต่อการแพทย์ สาธารณสุข และการเกษตร การพึ่งพา สารเคมีสังเคราะห์อย่างต่อเนื่องก่อให้เกิดสารพิษตกค้างในสิ่งแวดล้อม การพัฒนาสารต้านเชื้อราจากธรรมชาติจึงเป็นทางเลือกนวัตกรรมสีเขียวที่จำเป็นอย่างยิ่ง แม้สารยูจีนอล (Eugenol) ซึ่งเป็นองค์ประกอบหลักในกานพลู (Syzygium aromaticum (L.) Merr. & L.M.Perry) จะมีฤทธิ์ทำลายเยื่อหุ้มเซลล์ของเชื้อราได้ดี แต่การใช้น้ำมันหอมระเหยโดยตรงมีข้อจำกัดเนื่องจากระเหยง่ายและคงตัวต่ำ งานวิจัยนี้จึงประยุกต์ใช้ระบบเจลไวต่ออุณหภูมิ จากPoloxamer 407 ร่วมกับไคโตซานและ EDTA เพื่อเป็นระบบนำส่งสารที่คงสถานะของเหลวในอุณหภูมิต่ำ ช่วยให้กระจายตัวเคลือบผิวได้ง่าย และจะเปลี่ยนเป็นเจลเหนียวข้นยึดเกาะพื้นผิวเมื่ออุณหภูมิสูงขึ้น ซึ่งช่วยลดการระเหยและควบคุมการปลดปล่อยสารยูจีนอลได้อย่างต่อเนื่อง โดยในส่วนของการศึกษาการประเมินประสิทธิภาพเบื้องต้นได้เลือกใช้ Saccharomyces cerevisiae เป็นเชื้อราต้นแบบเนื่องจากมีความปลอดภัยสูง มีโครงสร้างและสรีรวิทยาคล้ายคลึงกับเชื้อราก่อโรค โดยทำการทดสอบฤทธิ์ต้านเชื้อราด้วยวิธี Disk Diffusion พร้อมทั้งศึกษาอัตราส่วนตำรับที่เหมาะสมและคุณลักษณะความเป็นกรด-ด่าง เพื่อสร้างองค์ความรู้พื้นฐานในการพัฒนาระบบนำส่งสารสกัดสมุนไพรที่มีประสิทธิภาพ ปลอดภัย และสามารถนำไปต่อยอดใช้ควบคุมเชื้อราได้อย่างยั่งยืนในอนาคต

วิธีการดำเนินงาน
ตอนที่ 1 การสกัดน้ำมันหอมระเหยโดยนำกานพลูแห้งมาบดและสกัดน้ำมันหอมระเหยด้วยวิธีการกลั่นด้วยไอน้ำ จากนั้นนำน้ำมันหอมระเหยไปด้วยสอบหาสารสกัดยูจีนอลด้วยเทคนิค Gas chromatography - Mass 
spectrometry
ตอนที่ 2 การทดสอบฤทธิ์ยับยั้งเชื้อ S. cerevisiae ทดสอบหาความเข้มข้นต่ำสุดที่ยับยั้งเชื้อได้ โดยใช้สารสกัดที่ความเข้มข้น 250, 500 และ 1,000 µg/ml จากนั้นทดสอบด้วยวิธี Disk Diffusion นำกระดาษกรองชุบสารสกัดวางบนจานเพาะเชื้อรา เพื่อวัดขนาด โซนยับยั้ง 
ตอนที่ 3 การพัฒนาตารับเจลไวต่ออุณหภูมิต่อ Poloxamer 407 ผสมกับไคโตซานและ EDTA ที่ความเข้มข้น 1.0% 1.5% 2.0% w/w จากนั้นทดสอบคุณสมบัติโดยการวัดค่า pH สังเกตลักษณะ สีของตำรับ ความใส และความหนืดของเจลที่อุณหภูมิต่าง ๆ เป็นต้น  
ผลและอภิปรายผล 
ตอนที่ 1 การสกัดน้ำมันหอมระเหยจากกานพลูได้สำเร็จ โดยมีองค์ประกอบหลักคือ ยูจีนอลสูงถึง 78.17% 

คำอธิบายที่สร้างโดยอัตโนมัติ]
รูปที่ 1 ผลการวิเคราะห์สารสกัดยูจีนอลในน้ำมันหอมระเหยด้วยเทคนิค GC-MS
ตอนที่ 2 ประสิทธิภาพการยับยั้งเชื้อ สารสกัดที่ความเข้มข้น 250 µg/ml มีประสิทธิภาพในการยับยั้งการเจริญของเชื้อได้ดีที่สุด
ตารางที่ 1 ค่าเฉลี่ยขนาดสารบ่งชี้การเจริญเติบโตของเชื้อ S. cerevisiae ที่ความเข้มข้นต่างๆ
	ตัวอย่างที่วิเคราะห์
	ขนาดการเจริญของเชื้อราเฉลี่ย
(mm) ± SD

	สารสกัดยูจีนอล 250 µg/ml
	0.03516 ± SD

	สารสกัดยูจีนอล500 µg/ml
	0.06778 ± SD

	สารสกัดยูจีนอล1,000µg/ml
	0.03756 ± SD

	ชุดควบคุม control +
	0.0196 ± SD

	ชุดควบคุม control -
	0.0196±SD





จากตารางแสดงการหาค่าความเข้มข้นต่ำสุดที่สามารถ      ยับยั้งเชื้อรา พบว่าสารสกัดยูจีนอลจากกานพลูที่ความเข้ม
ข้น 250 µg/ml มีค่าเฉลี่ยการเจริญเท่ากับ 0.03516 mm สามารถยับยั้งการเจริญของเชื้อราได้ดีที่สุด
ตารางที่ 2 เส้นผ่านศูนย์กลางบริเวณยับยั้งของสารสกัด  ยูจีนอลต่อเชื้อ S. cerevisiae ด้วยวิธี Disk diffusion
	ตัวอย่างที่วิเคราะห์
	ขนาดเส้นผ่านศูนย์กลางบริเวณยับยั้งเฉลี่ย (mm) ± SD

	สารสกัดยูจีนอล 250 µg/ml
	7.68 ± SD

	ชุดควบคุม control +
	7.29 ± SD

	ชุดควบคุม control -
	6.34 ± SD


จากตารางแสดงการทดสอบฤทธิ์การยับยั้งเชื้อราโดยวิธี Disk diffusion ยับยั้งเชื้อได้ ซึ่งมีค่าบริเวณยับยังเชื้อรา เท่ากับ 7.68 mm ซึ่งยืนยันถึงฤทธิ์การยับยั้งเชื้อราในรูป
แบบการแพร่ของสารออกฤทธิ์
ตารางที่ 3 เส้นผ่านศูนย์กลางบริเวณยับยั้งของเจลไวต่ออุณหภูมิผสมสารสกัดยูจีนอลต่อเชื้อ S. cerevisiae 
	ตัวอย่างที่วิเคราะห์
	ขนาดเส้นผ่านศูนย์กลางบริเวณยับยั้งเฉลี่ย (mm) ± SD

	สารสกัดยูจีนอล 250 µg/ml
	8.07 ± SD

	ชุดควบคุม control +
	6.76 ± SD

	ชุดควบคุม control -
	5.50 ± SD


จากตารางแสดงผลการทดสอบฤทธิ์การยับยั้งเชื้อเมื่อนำ
สารสกัดยูจีนอลผสมลงในเจลและทดสอบฤทธิ์การ ยับยั้งเชื้อราด้วยวิธี Disk Diffusion พบว่ายังคงเกิดบริเวณ
ยับยั้งเชื้อราเท่ากับการทดสอบด้วยยูจีนอลที่ยังไม่ได้ผสม
เจล สามารถก่อให้เกิดบริเวณยับยั้งเชื้อราได้ซึ่งมีค่าบริเวณ
ยับยั้งเชื้อรา เท่ากับ 8.07 mm
ตอนที่ 3 คุณลักษณะทางกายภาพและเคมีของตำรับเจลไวต่ออุณหภูมิที่มีสารสกัดยูจีนอลที่ความเข้มข้นต่าง ๆ
ตารางที่ 1 คุณลักษณะทางกายภาพและเคมีของตำรับเจลไวต่ออุณหภูมิที่มีสารสกัดยูจีนอลที่ความเข้มข้นต่าง ๆ




	ความเข้มข้น(%w/w)
	ลักษณะของเนื้อเจล
และการก่อตัว
	ค่า pH เฉลี่ย± SD

	1.0%
	ขุ่นเล็กน้อย มีตะกอน 
	ไม่ได้ทำการตรวจวัด*

	1.5%
	ใส ไม่มีตะกอน ก่อตัว
เป็นเจลที่อุณหภูมิห้อง
	6.758±.007

	2.0%
	ขุ่นและเหลืองเล็กน้อย
 มีตะกอน
	ไม่ได้ทำการตรวจวัด*



*หมายเหตุ: เนื่องจากตำรับความเข้มข้น 1.0% และ 2.0% w/w มีลักษณะทางกายภาพที่ไม่เหมาะสม คณะผู้จัดทำจึงไม่ได้นำมาทดสอบค่าความเป็นกรด-ด่างต่อไป
ตารางที่ 2 ผลการวัดสัมประสิทธิ์ความหนืด (µ) และแรงหนืด (F) ของตำรับเจลที่อุณหภูมิต่าง ๆ
	อุณหภูมิ(C)
	เวลา (s)
	µ (Pas)
	F (N)

	5
	0.35
	1.420 x 10-3
	2.67 x 10-5

	10
	0.43
	1.756 x 10-3
	2.687 x 10-5

	15
	0.72
	2.942 x 10-3
	2.688 x 10-5


พบว่าเมื่ออุณหภูมิเพิ่มสูงขึ้น สัมประสิทธิ์ความหนืด ของตำรับเจลจะเพิ่มขึ้นอย่างต่อเนื่องจาก 1.420 x 10-3 เป็น 2.942 x 10-3 Pas และใช้เวลาเคลื่อนที่นานขึ้น ในขณะที่แรงหนืดมีค่าคงที่และเสถียร
กราฟที่ 1 กราฟแสดงความสัมพันธ์ระหว่างอุณหภูมิกับสัมประสิทธิ์ความหนืด (µ) ของตำรับเจลไวต่ออุณหภูมิผสมสารสกัดยูจีนอลจากกานพลู

จากกราฟพบว่าสัมประสิทธิ์ความหนืดของตำรับเจลมีค่าแปรผันตรงตามอุณหภูมิ โดยเมื่ออุณหภูมิเพิ่มขึ้นจาก 5C 

เป็น 15C ค่าความหนืดพุ่งสูงขึ้นจาก 1.420 x 10-3 เป็น 2.942 x 10-3 Pas แนวโน้มกราฟที่ชันขึ้นนี้เป็นหลักฐานยืนยันพฤติกรรมการเปลี่ยนสถานะจากของเหลวเป็นเจล ของตำรับเจลไวต่ออุณหภูมิที่พัฒนาขึ้นอย่างเด่นชัด

สรุปผล
	1. อภิปรายผลการทดลอง
	จากการวิเคราะห์ด้วยเทคนิค GC-MS พบสารยูจีนอล สูงถึง 78.17% ซึ่งสารกลุ่มนี้มีฤทธิ์เด่นในการทำลายเยื่อหุ้มเซลล์ของเชื้อรา สอดคล้องกับผลการทดลองตอนที่ 1 และ 2 ที่พบว่า สารสกัดที่ความเข้มข้นต่ำสุด 250 µg/ml สามารถยับยั้งการเจริญเติบโตของเชื้อรา S.cerevisiae ได้ดีที่สุด โดยมีขนาดการเจริญต่ำที่สุดที่ 0.03516 mm. เมื่อเทียบกับการเจริญของเชื้อราในชุดความเข้มข้น 500 µg/ml และ 1,000 µg/ml ที่มีค่าสูงกว่า และให้ขนาดเส้นผ่านศูนย์กลางบริเวณยับยั้ง กว้างถึง 7.68 mm. ซึ่งสูงกว่าชุดควบคุมบวกและชุดควบคุมลบที่มีค่าเพียง 7.29 mm. และ 6.34 mm. ตามลำดับ  
       เมื่อนำสารสกัดความเข้มข้นดังกล่าวมาพัฒนาเป็นตำรับเจลไวต่ออุณหภูมิ พบว่าตำรับที่ความเข้มข้น 1.5% w/w มีความเหมาะสมทางกายภาพที่สุดเมื่อเทียบกับตำรับความเข้มข้น 1.0% และ 2.0% w/w เนื่องจากเนื้อเจลมีความใส ไม่ตกตะกอน และมีค่า pH อยู่ในช่วงปลอดภัย 6.758±0.007 อีกทั้งเมื่อนำไปทดสอบฤทธิ์ยับยั้งเชื้อรา พบว่าให้บริเวณวงยับยั้งกว้างขึ้นเป็น 8.07 mm. ซึ่งให้ผลการยับยั้งดีกว่าเมื่อเทียบกับรูปแบบสารสกัดที่ยังไม่ได้ผสมเจลที่มีความกว้าง 7.68 mm. ซึ่งพิสูจน์ว่าการกักเก็บสารสกัดไว้ในโครงสร้างเจลไม่ได้ส่งผลให้ประสิทธิภาพของเจลลดลง แต่ช่วยให้ระบบสามารถควบคุมการปลดปล่อยสารออกฤทธิ์ได้อย่างต่อเนื่องและลดการระเหยง่ายของน้ำมันหอมระเหย  
       จากผลการทดสอบความหนืดทำให้เห็นว่า เมื่ออุณหภูมิเพิ่มสูงขึ้น สัมประสิทธิ์ความหนืด ของตำรับเจลจะเพิ่มขึ้นอย่างต่อเนื่องจาก 1.420 x 10-3 เป็น 2.942 x 10-3 Pas ซึ่งแปรผันตรงตามอุณหภูมิที่เพิ่มขึ้นอย่างชัดเจน ซึ่งเป็นพฤติกรรมที่ถูกต้องของเจลไวต่ออุณหภูมิ 

คุณสมบัตินี้ช่วยให้ตำรับยาคงสถานะเป็นของเหลวที่อุณหภูมิต่ำทำให้กระจายตัวง่าย และจะเปลี่ยนเป็นเจลที่มีความหนืดสูงขึ้นเมื่อได้รับความร้อนจากร่างกาย ส่งผลให้เกิดการยึดเกาะผิวหนังหรือบริเวณเนื้อเยื่อได้ดี

	2. สรุปผลการทดลอง
	งานวิจัยนี้ประสบความสำเร็จในการสกัดน้ำมันกานพลูที่มีสารยูจีนอลสูงถึง 78.17% ซึ่งทดสอบสารสกัดที่ความเข้มข้น 250 500 และ 1,000 µg/ml พบว่าที่ความเข้มข้น 250 µg/ml เป็นค่า MIC ที่ยับยั้งเชื้อรา               S. cerevisiae ได้ดีที่สุด เมื่อนำมาพัฒนาเป็นตำรับเจลไวต่ออุณหภูมิ พบว่าสูตร 1.5% w/w เหมาะสมที่สุดเนื่องจากเนื้อเจลใส ไม่ตกตะกอน มีค่า pH ปลอดภัย และช่วยเพิ่มประสิทธิภาพการยับยั้งเชื้อราให้กว้างขึ้นเป็น 8.07 mm นอกจากนี้ เจลยังมีสมบัติแสดงความไวต่ออุณหภูมิเด่นชัด โดยเมื่ออุณหภูมิสูงขึ้น ค่าสัมประสิทธิ์ความหนืดจะเพิ่มขึ้นอย่างต่อเนื่องจาก 1.420 x 10-3 เป็น 2.942 x 10-3 Pas ซึ่งช่วยส่งเสริมการยึดเกาะผิวหนังเพื่อการออกฤทธิ์ที่ยาวนานขึ้นเมื่อนำไปใช้งานจริง

ข้อเสนอแนะ
	ควรมีการศึกษาความเสถียรของตำรับเจลในอุณหภูมิและระยะเวลาที่ต่างกัน รวมถึงศึกษาอัตราการปลดปล่อยสารสำคัญอย่างต่อเนื่อง เพื่อยืนยันประสิทธิภาพในการควบคุมการออกฤทธิ์ นอกจากนี้ ควรนำตำรับเจลไปทดสอบกับเชื้อราสายพันธุ์ที่ก่อโรคผิวหนังในมนุษย์โดยตรง ร่วมกับการทดสอบการระคายเคืองต่อผิวหนัง เพื่อความปลอดภัยและเป็นแนวทางในการพัฒนาสู่ผลิตภัณฑ์ยาใช้ภายนอก

จงจีน อาจารย์ที่ปรึกษาพิเศษ ที่ได้ให้ความอนุเคราะห์และคำแนะนำอันเป็นประโยชน์ยิ่งต่อโครงงาน ขอขอบพระคุณ 
คุณครูลาวัลย์ ศิริสุข พนักงานวิทยาศาสตร์ ที่สนับสนุนวัสดุอุปกรณ์การทดลอง และกราบขอบพระคุณ ดร.ศักดิ์อนันต์ อนันตสุข ผู้อำนวยการโรงเรียนวิทยาศาสตร์จุฬาภรณราชวิทยาลัย บุรีรัมย์ ที่ให้การสนับสนุนในทุกด้าน คณะผู้จัดทำจึงขอกราบขอบพระคุณทุกท่านเป็นอย่างสูงมา ณ โอกาสนี้ 

